A BIZOTTSÁG 516/2008/EK RENDELETE
(2008. június 10.)
az 1200/2005/EK, a 184/2007/EK, a 243/2007/EK, az 1142/2007/EK, az 1380/2007/EK és a 165/2008/EK rendeletnek egyes takarmányozási célra felhasznált adalékok engedélyezésének feltételei tekintetében történő módosításáról
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
mivel:
(1)
A BASF Aktiengesellschaft az 1831/2003/EK rendelet 13. cikkének (3) bekezdése értelmében kérelmet nyújtott be az engedély jogosultja nevének az 1200/2005/EK (2), a 184/2007/EK (3), a 243/2007/EK (4), az 1142/2007/EK (5), az 1380/2007/EK (6) és a 165/2008/EK (7) rendeletben történő megváltoztatása iránt.
(2)
Ezek a rendeletek bizonyos adalékok használatát engedélyezik. Az engedély annak jogosultjához kapcsolódik. Az engedély jogosultja minden esetben a BASF Aktiengesellschaft.
(3)
A kérelmező állítása szerint a BASF Aktiengesellschaft 2008. január 14-i hatállyal BASF SE-vé alakult; a BASF SE ugyanaz a vállalat, és az említett rendeletekben szereplő adalékok értékesítési jogait birtokolja. A kérelmező benyújtotta az állításait igazoló megfelelő dokumentumokat.
(4)
Az engedély feltételeinek javasolt megváltoztatása kizárólag adminisztratív jellegű és nem vonja maga után az érintett adalékok újbóli értékelését. Az Európai Élelmiszer-biztonsági Hatóságot értesítették a kérelemről.
(5)
Annak lehetővé tétele érdekében, hogy a kérelmező 2008. január 14-étől BASF SE néven gyakorolhassa értékesítési jogait, az engedély feltételeit az említett időponttól kezdve kell megváltoztatni.
(6)
Ezért az 1200/2005/EK, a 184/2007/EK, a 243/2007/EK, az 1142/2007/EK, az 1380/2007/EK és a 165/2008/EK rendeletet ennek megfelelően módosítani kell.
(7)
A már meglévő készletek felhasználására helyénvaló átmeneti időszakot biztosítani.
(8)
Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET:
1. cikk
(1) Az 1200/2005/EK rendelet I. mellékletében az 1. bejegyzés 2. oszlopában a „BASF Aktiengesellschaft” helyébe a „BASF SE” lép.
(2) A 184/2007/EK rendelet mellékletében a 4d800. bejegyzés 2. oszlopában a „BASF Aktiengesellschaft” helyébe a „BASF SE” lép.
(3) A 243/2007/EK rendelet mellékletében a 4a1600. bejegyzés 2. oszlopában a „BASF Aktiengesellschaft” helyébe a „BASF SE” lép.
(4) Az 1142/2007/EK rendelet mellékletében a 4a1600. bejegyzés 2. oszlopában a „BASF Aktiengesellschaft” helyébe a „BASF SE” lép.
(5) Az 1380/2007/EK rendelet mellékletében a 4a62. bejegyzés 2. oszlopában a „BASF Aktiengesellschaft” helyébe a „BASF SE” lép.
(6) A 165/2008/EK rendelet mellékletében a 4a1600. bejegyzés 2. oszlopában a „BASF Aktiengesellschaft” helyébe a „BASF SE” lép.
2. cikk
Az e rendelet hatálybalépését megelőzően alkalmazandó rendelkezéseknek megfelelő, már meglévő készleteket továbbra is forgalomba lehet hozni és 2008. október 31-ig fel lehet használni.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2008. január 14-étől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. június 10-én.